Viru värav (Narva)

Viru värav ehk Tallinna värav (vene keeles Вируские ворота või Таллиннские ворота, vene allikates ka Колыванские воротаО. Коченовский. Нарва. Таллинн, "Валгус", 1991) oli värav Narva keskaegse linnamüüri lääneosas Virumaale viiva Viru tänava läänepoolses otsas.

Esimest korda mainitakse Viru väravat 1374. aasta dokumendis, mille järgi oli linnale üle antud maa karjamaa jaoks Viru väravast Venekülani (hiljem Olgina mõis).

Värav oli üle löödud raudplaatidega, selle ees, üle linnamüüri ümbritseva vallikraavi, oli tõstesild. 15. sajandi lõpus tugevdati väravat eesväravatega.

Värava kaudu sõitsid linna Tallinna kaupmehed; sellest tuleneb ka värava teine nimi. 1582. aastal ehitati Viru värava ette bastion, mille nimi oli Vanavall. Selle tagajärjel sissepääs linna suleti.Keskaegsest Narvast - linnast ja müürist

Viited

Kategooria:Narva ehitised
Kategooria:Narva ajalugu
Kategooria:Narva linnamüür
Kategooria:Eesti väravad